Legal Document

Category: 724

Text:
2. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ υπ’ αριθ. 91 της 28 Ιουν./25 Ιουλ. 1979  (ΦΕΚ Α΄ 166) Περί εγκρίσεως αποφάσεως της Νομισματικής Επιτροπής «περί επιτοκίων χρηματοδοτήσεων». Λαβόν υπ’ όψιν: 1.Τας διατάξεις της παρ. 3 του άρθρ. 2 του Ν.Δ. 588/1948 «περί ελέγχου της πίστεως», ως αύτη αντικατεστάθη υπό της παρ. 2 του άρθρ. 4 του Νόμ. 128/1975 «περί τροποποιήσεως και συμπληρώσεως διατάξεών τινων αναφερομένων εις την λειτουργίαν του χρηματοδοτικού συστήματος». 2.Το υπ’ αριθ. 1978/14.6.1979 έγγραφον της Νομισματικής Επιτροπής, Αποφασίζει Εγκρίνει την, κατά την υπ’ αριθ. 238/24.5.1979 συνεδρίασιν της Νομισματικής Επιτροπής, ληφθείσαν απόφασιν, έχουσαν ως ακολούθως: Θέμα 1ον. Επιτόκια Χρηματοδοτήσεων Η ΝΟΜΙΣΜΑΤΙΚΗ ΕΠΙΤΡΟΠΗ, λαβούσα υπ’ όψιν: 1)Τας διατάξεις της υπ’ αριθ. 1509/1/14.9.68 αποφάσεως της Νομισματικής Επιτροπής (κεφαλ. 3ον, παρ. 1) περί επιτοκίων και προμηθειών χρηματοδοτήσεων υπό των Τραπεζών των διαφόρων κλάδων της Οικονομίας, ως αι εν λόγω διατάξεις συμπληρωθείσαι και τροποποιηθείσαι ισχύουν σήμερον, 2)τας υφισταμένας σήμερον πιστωτικάς συνθήκας, ΑΠΕΦΑΣΙΣΕΝ, αντικαθιστώσα εν προκειμένω την προρρηθείσαν διάταξιν της υπ’ αριθ. 1509/1/14.9.68 αποφάσεως της Νομισματικής Επιτροπής (κεφαλ. 3ον, παρ. 1), ως αύτη τροποποιηθείσα και συμπληρωθείσα μεταγενεστέρως ισχύει σήμερον, όπως καθορίση τα ανώτατα όρια των επιτοκίων των προς την οικονομίαν χρηματοδοτήσεων των Τραπεζών και λοιπών πιστωτικών ιδρυμάτων ως ακολούθως: Α)ΧΟΡΗΓΗΣΕΙΣ ΤΡΑΠΕΖΗΣ ΕΛΛΑΔΟΣ ΚΑΙ ΕΜΠΟΡΙΚΩΝ ΤΡΑΠΕΖΩΝ 1)Γενικόν Επιτόκιον 17% (περιλαμβανομένης προμηθείας 1%). Τούτο είναι το γενικώς ισχύον επιτόκιον, εις το οποίον υπάγονται άπασαι αι μη εμπίπτουσαι εις τας επομένας (παρ. ΙΙ, ΙΙΙ, IV, V και VI) ειδικάς κλίμακας επιτοκίων κατηγορίαι χρηματοδοτήσεων. Εκ τούτων αναφέρονται ενδεικτικώς αι ακόλουθοι περιπτώσεις: α)Χορηγήσεις προς βιομηχανίαν δια κεφάλαιον κινήσεως. β)Χορηγήσεις προς εσωτερικόν εμπόριον δι’ αγοράς μετρητοίς από βιομηχανίας, και δια βιομηχανοποίησιν αγαθών είτε εις εκμισθούμενα εργοστάσια είτε επ’ αμοιβή παροχής υπηρεσιών (ΦΑΣΟΝ),  γ)Δάνεια προς επαγγελματίας άνευ δικαιολογητικών. δ)Χρηματοδότησις ξενοδοχειακών και τουριστικών επιχειρήσεων ως και τουριστικών γραφείων δια κεφάλαιον κινήσεως, βάσει της υπ’ αριθ. 95/10/14. 10.75 αποφάσεως της Νομισματικής Επιτροπής, ως αύτη τροποποιηθείσα ισχύει σήμερον. ε)Χρηματοδότησις ναυτιλίας δια κεφάλαιον κινήσεως. ς)Δάνεια επ’ ενεχύρω χρεογράφων. ζ)Λοιπά δάνεια και πιστώσεις (τύπος, αυτοκινητισταί, μεταφορικαί επιχειρήσεις Νόμ. 383/76 (ΥΔΣ 268/13/78), εισαγωγείς δημοσιογραφικού χάρτου, ιδιώται, εργολάβοι, ανάδοχοι έργων Δημοσίου κλπ.) ΙΙ)Επιτόκιον 13% (περιλαμβανομένης προμηθείας 0,50%). Υπάγονται αι ακόλουθοι κατηγορίαι χορηγήσεων: α)Χορηγήσεις δι’ επενδύσεις εις βιομηχανίαν, βιοτεχνία, μεταλλεία και εμπόριον (εσωτερικόν, εξαγωγικόν, καπνεμπόριον). β)Χορηγήσεις εις δραχμάς προς την Ναυτιλίαν δια ναυπηγήσεις, μετασκευάς, επισκευάς πλοίων πάσης κατηγορίας εις ελληνικά ναυπηγεία. γ)Χορηγήσεις προς Δημοσίας Επιχειρήσεις και Δημοσίους Οργανισμούς. δ)Χορηγήσεις δια τουριστικάς επενδύσεις. Τα αντίστοιχα επιτόκια εις βάρος των δανειοληπτών, φορέων των τουριστικών επενδύσεων καθορίζονται αναλόγως περιοχής συμφώνως προς την υπ’ αριθ. 95/10/14.10.75 απόφασιν της Νομισματικής Επιτροπής ως κάτωθι: -Περιοχαί               Ι                  ΙΙ                   ΙΙΙ -Επιτόκιον           11%               9%                 7% Η διαφορά μεταξύ επιτοκίου εισπραττομένου υπό της Τραπέζης και επιτοκίου βαρύνοντος τον φορέα θα καλύπτεται εκ του προϋπολογισμού Δημοσίων Επενδύσεων, κατά τα υπό του Ν.Δ. 1313/1972 οριζόμενα. ε)Χορηγήσεις δια παγίας εγκαταστάσεις και προμήθειαν τροχαίου υλικού υπό μεταφορικών επιχειρήσεων Νόμ. 383/1976 (ΥΔΣ 155/27/1.9.76). ΙΙΙ)Επιτόκιον 7% (άνευ προμηθείας) Υπάγονται αι ακόλουθοι κατηγορίαι χορηγήσεων: α)Χρηματοδότησις εξαγωγών (καλύπτουσα την περίοδον μετά την φόρτωσιν του εμπορεύματος). (Μετά τη σελ. 124,32) Σελ. 124,33 Τεύχος 736 - Σελ. 107 Επιτόκια Τραπεζών 12.Θ.βα.2 β)Προχρηματοδότησις εξαγωγών δια την πρώτην 4μηνον περίοδον από της χορηγήσεως του δανείου. (Δια την υπόλοιπον διάρκειαν και μέχρι το πολύ εν εισέτι 5μηνον ισχύει το κατωτέρω (παρ. IV) οριζόμενον επιτόκιον 10,5%. Εις περίπτωσιν παρατάσεως του δανείου πέραν του υπό των οικείων αποφάσεων προβλεπομένου 6μήνου ή 9μήνου εφαρμόζεται το επιτόκιον χρηματοδοτήσεως δια κεφάλαιον κινήσεως της αντιστοίχου κατηγορίας. Δια την εφαρμογήν των επιτοκίων τούτων (7% και 10,5%) θα συνομολογήται, μερίμνη της δανειοδοτούσης Τραπέζης, ποινική ρήτρα υπέρ του Ελληνικού Δημοσίου (πέρα της προβλεπομένης υπό της υπ’ αριθ. 157/9/30.3.77 αποφάσεως της Νομισματικής Επιτροπής) ίση με την διαφοράν τόκων, την προκύπτουσαν εκ του λογισμού τούτων, προς το ισχύον επιτόκιον χρηματοδοτήσεως βιομηχανίας ή εσωτερικού εμπορίου δια κεφάλαιον κινήσεως, δια το τμήμα της προχρηματοδοτήσεως το οποίον δεν θα καλυφθή δι’ εξαγωγών (εντός της 6μήνου   ή   9μήνου   κατ’ ανώτατον   όριον   προθεσμίας η οποία ισχύει δια την προχρηματοδότησιν εξαγωγών). γ)Χορηγήσεις προς Καπνεμπόριον δια κεφάλαιον κινήσεως. δ)Χορηγήσεις προς μεταλλευτικάς επιχειρήσεις και δια περίοδον 9 μηνών κατ’ ανώτατον όριον. Μετά την παρέλευσιν του 9μήνου λογίζεται επιτόκιον το ισχύον επί χρηματοδοτήσεως της βιομηχανίας δια κεφάλαιον κινήσεως. IV. Επιτόκιον 10,5% (περιλαμβανομένης προμηθείας 0,50%). Υπάγονται αι ακόλουθοι κατηγορίαι χορηγήσεων: α.Χορηγήσεις προχρηματοδοτήσεως εξαγωγών, δια την μετά το πρώτον 4μηνον περίοδον και κατ’ ανώτατον όριον 5 μηνών, ως αναλυτικώτερον εις την παρ. ΙΙΙ της παρούσης καθορίζεται. β)Χορηγήσεις προς Βιοτεχνίαν εκ κεφαλαίων αποφάσεως 197/78, βάσει αποφάσεων των οικείων Επιτροπών. γ)Χορηγήσεις προς Τεχνικάς Εταιρείας και Τεχνικά Γραφεία δι’ αναλαμβανομένας μελέτας έργων εις την αλλοδαπήν. δ)Χρηματοδότησις τροφοδοτών πλοίων και αεροσκαφών (απόφ. ΥΠ 1798/6/70 και 1823/31/70). ε)Χορηγήσεις προς Τουρισμόν δια την χρηματοδότησιν της κατασκευής ενοικιαζομένων δωματίων συμφώνως προς την υπ’ αριθ. 95/10/14.10.75, παρ. 1/Β/2 απόφασιν της Νομισματικής Επιτροπής. Τα αντίστοιχα επιτόκια εις βάρος των δανειοληπτών φορέων των τουριστικών επενδύσεων καθορίζονται αναλόγως της περιοχής και περιόδου δανείου ως κάτωθι: -Περιοχαί                        Ι              ΙΙ          ΙΙΙ -Επιτόκιον χαριστικής    4%          4%       4% περιόδου -Επιτόκιον λοιπής περιόδου                                   9%            7%       6% Σελ. 124,34 Τεύχος 736 .- Σελ. 108 Η διαφορά μεταξύ επιτοκίου εισπραττομένου υπό της Τραπέζης και επιτοκίου βαρύνοντος τον φορέα θα καλύπτεται εκ του προϋπολογισμού Δημοσίων Επενδύσεων κατά τα υπό του Ν.Δ. 1313/1972 οριζόμενα. ς)Δάνεια προς ναυπηγικάς βιομηχανίας δια κεφάλαιον κινήσεως, εξοφλούμενα δι’ εισαγωγής συναλλάγματος υπό τας προϋποθέσεις και όρους της υπ’ αριθ. 85/5/1975 αποφάσεως της Νομισματικής Επιτροπής. V.Επιτόκιον 19% (περιλαμβανομένης προμηθείας 1%). Υπάγονται αι ακόλουθοι κατηγορίαι χορηγήσεων: α)Χορηγήσεις προς το εισαγωγικόν εμπόριον (εκτός των δανείων δι’ επενδύσεως εις παγίας εγκαταστάσεις). β)Χορηγήσεις προς το εσωτερικόν εμπόριον (εκτός των δανείων δι’ επενδύσεις εις παγίας εγκαταστάσεις και δι’ αγοράς μετρητοίς από βιομηχανίας). γ)Πιστώσεις προς ιδιώτας τελικούς καταναλωτάς (καταναλωτική πίστις) και δια πιστωτικών δελτίων (αποφ. ΝΕ 1566/14/4.7.70 και 46/3/8.9.72). δ)Χρηματοδότησις επαγγελματιών κατά τας περί εμπορίου διατάξεις. ε)Προεξοφλήσεις γραμματίων προκατασκευασμένων κτισμάτων. VI.Επιτόκιον ειδικών κατηγοριών δανείων. Δια τας κατωτέρω ειδικάς κατηγορίας χορηγήσεων τα προβλεπόμενα επιτόκια αναπροσαρμόζονται ως ακολούθως: α)Χορηγήσεις προς βιοτεχνίαν δια κεφάλαιον κινήσεως εξ ιδίων διαθεσίμων Τραπεζών, επιτόκιον 14,5% ετησίως περιλαμβανομένης προμηθείας εκ 0,5%. β)Χορηγήσεις δια παραγωγήν κινηματογραφικών ταινιών (ΝΕ 163/3/28.5.77), επιτόκιον 8% ετησίως. γ)Χορηγήσεις προς μεταλλευτικάς επιχειρήσεις δια παγίας εγκαταστάσεις κατά τας διατάξεις της υπ’ αριθ. 13/5/14.2.1974 αποφάσεως, της Νομισματικής Επιτροπής, επιτόκιον 7,5% ετησίως. δ)Χορηγήσεις προς βιοτέχνας γουνοποιούς και Συνεταιρισμούς αυτών ως και προς εμπόρους εξαγωγής γουναρικών (αποφ. ΝΕ 1509/1/68 και 1590/1/71), επιτόκιον 7,5% ετησίως, άνευ προμηθείας. ε)Χρηματοδοτήσεις των ελληνικής ιθαγενείας και ελληνικών συμφερόντων εταιρειών πετρελαιοειδών, επιτόκιον 9,5% ετησίως. ς)Δάνεια δια κατασκευάς, μετασκευάς και επισκευάς πλοίων, συνομολογούμενα εις συνάλλαγμα ή με ρήτραν συναλλάγματος κατά τας διατάξεις της υπ’ αριθ. 85/5/1975 αποφάσεως της Νομισματικής Επιτροπής επιτόκιον 8,5% ετησίως, άνευ προμηθείας. ζ)Δάνεια δια παγίας εγκαταστάσεις βιομηχανικών, τουριστικών κ.λπ. παραγωγικών μονάδων συνομολογούμενα με ρήτραν συναλλάγματος κατά τας διατάξεις της υπ αριθ. 93/15/24.9.75 αποφάσεως της Νομισματικής Επιτροπής επιτόκιον 8,5% ετησίως άνευ προμηθείας. 12.Θ.βα.2 Επιτόκια Τραπεζών η)Δάνεια προς ιδιωτικάς γεωργικάς βιομηχανίας δια κεφάλαιον κινήσεως και δια χρηματαδότησιν παγίων εγκαταστάσεων, επιτόκιον 12% ετησίως περιλαμβανομένης προμηθείας εκ 0,5%. θ)Χρηματοδοτήσεις δια παγίας εγκαταστάσεις και δι’ αντικατάστασιν τροχαίου υλικού (αποφ. ΝΕ 197/3/3.4.78, 201/3/5.5.78 και ΥΠ 198/1/19.1. 79):Εταιρειών συνιστωμένων βάσει του Νόμ. 588/77, Ο.Α.Σ.Θ. και Ε.Α.Σ., επιτόκιον 10% ετησίως και μεμονωμένων ιδιοκτητών λεωφορείων επιτόκιον 12% ετησίως (περιλαμβανομένης εις αμφοτέρας τας περιπτώσεις, προμηθείας εκ 0,5% ετησίως). ι)Επιτόκια ειδικών κατηγοριών χρηματοδοτήσεων μη αναφερόμενα εις την παρούσαν, αυξάνονται κατά 1 μονάδα εν σχέσει προς το επίπεδον αυτών της 31.5.1979. ια)Ρυθμισθέντα δάνεια των ξενοδοχειακών και λοιπών τουριστικών επιχειρήσεων (απόφασις ΝΕ 203/1/24.5.78 ως διηυκρινίσθη μεταγενεστέρως:αποφ. ΥΔΣ 304/18/14.8.1978, παρ. 7) το επιτόκιον παραμένει ως καθωρίσθη υπό των εν λόγω αποφάσεων ήτοι 11% καλυπτόμενον κατά 8 εκατοστιαίας μονάδας (κατ’ ανώτατον όριον) υπό των οφειλετριών επιχειρήσεων και κατά το υπόλοιπον συμφώνως προς τα οριζόμενα εν άρθρ. 13 (παρ. 1) του Ν.Δ. 1313/1972. VII.Προμήθειαι 1)Επιτρέπεται η είσπραξις προμηθείας αδρανείας μέχρι ποσοστού 0,5% ετησίως επί του μη αναλαμβανομένου τμήματος των συνολογουμένων δανείων ως και του αχρησιμοποιήτου υπολοίπου των δανείων επ’ ανοικτώ λογαριασμώ. 2)Τα εις τα ανωτέρω καθοριζόμενα ανώτατα όρια επιτοκίων περιλαμβανόμενα ποσοστά προμηθειών υπολογίζονται κατ’ αδιαίρετον τμήμα μηνός. Β)ΧΟΡΗΓΗΣΕΙΣ ΕΙΔΙΚΩΝ ΠΙΣΤΩΤΙΚΩΝ ΙΔΡΥΜΑΤΩΝ Ι)Προκειμένου περί πιστώσεων εκ των άνω (παρ. Α) αναφερόμενων, των οποίων επιτρέπεται η χορήγησις και υπό των ειδικών πιστωτικών ιδρυμάτων ισχύουν τα δια τας οικείας κατηγορίας των πιστώσεων τούτων καθοριζόμενα ως άνω επιτόκια. Ειδικώτερον αι Τράπεζαι επενδύσεων δια τα χορηγούμενα υπ’ αυτών δάνεια προς βιομηχανικάς και άλλας παραγωγικάς επιχειρήσεις, δια τας ανάγκας των εις πάγια κεφάλαια και κεφάλαια κινήσεως μονιμωτέρου χαρακτήρος, δύνανται να εισπράττουν, πέρα του κατά τα ανωτέρω καθοριζομένου τόκου, και ποσοστόν επί των κερδών της δανειοδοτουμένης επιχειρήσεως, της συνολικής εισπράξεως της Τραπέζης (εκ τόκων και συμμετοχής εις κέρδη) μη δυναμένης να υπερβή ποσοστόν 15% επί του εκάστοτε ανεξοφλήτου υπολοίπου του δανείου. ΙΙ)Αι λοιπαί πιστώσεις των ειδικών πιστωτικών ιδρυμάτων υπάγονται εις τα ακόλουθα επιτόκια: α)Δάνεια στεγαστικά κοινά επιτόκιον 12,5% ετησίως. β)Δάνεια στεγαστικά συντακτών εφημερίδων κλπ. επιτόκιον 10,5% ετησίως. γ)Δάνεια προς καταθέτας στεγαστικού ταμιευτηρίου ΕΚΤΕ εις δραχμάς επιτόκιον 12% και εις συνάλλαγμα 9,5% ετησίως. δ)Δάνεια προς εισάγοντας μη εκχωρητέον συνάλλαγμα (αποφ. ΝΕ 1594/13/12.2.71, 13/3/28.1.72, 87/13/3.8.73, 4/13/2.11.73 κ.λπ.) επιτόκιον 12,5% ετησίως. ε)Δάνεια προς εργατοϋπαλλήλους δια στέγασιν επιτόκιον 10,5% ετησίως. ς)Δάνεια προς Δημοσίους Υπαλλήλους και υπαλλήλους Νομικών Προσώπων και Δημοσίων Οργανισμών δια στέγασιν επιτόκιον 10,5% ετησίως. ζ)Δάνεια προς δικαιούχους εργατικής και λαϊκής κατοικίας επιτόκιον 6% ετησίως. η)Δάνεια στεγάσεως προς πληγέντας εκ διαφόρων θεομηνιών επιτόκιον 5% ετησίως. θ)Δάνεια στεγάσεως προς ησφαλισμένους, συνταξιούχους και υπαλλήλους Ασφαλιστικών και λοιπών Δημοσίων Οργανισμών (Α.Ν. 1611/50) εξ ιδίων αυτών κεφαλαίων επιτόκιον 8% ετησίως. ι)Δάνεια στεγάσεως προς Αγρότας επιτόκιον 7%. ια)Δάνεια παραμεθορίων περιοχών (αποφ. ΝΕ 93/14/24.9.75): Δάνεια στεγαστικά κοινά και οικοδομικά επιτόκιον 10%. -Δάνεια στεγαστικά αγροτών επιτόκιον 4% -Δάνεια στεγαστικά Δημοσίων Υπαλλήλων επιτόκιον 6%. ιβ)Δάνεια εργατοϋπαλλήλων και ναυτικών περιοχής «Ε» (ΝΕ 224/3/22.12.78). ι.Απλά στεγαστικά: -μισθωτών–ημερομισθίων επιτόκιον 8% -ναυτικών                         επιτόκιον 6% ιι.Προς εισάγοντας μη εκχωρητέον συνάλλαγμα: -μισθωτών–ημερομισθίων επιτόκιον 10% -ναυτικών                         επιτόκιον 8% ιιι.Προς καταθέτας Στεγαστικού Ταμιευτηρίου: -εις δραχμάς                          επιτόκιον 9% -εις συνάλλαγμα                    επιτόκιον 7% ιγ)Δάνεια προς την γεωργίαν και αλιείαν υπό της Αγροτικής Τραπέζης της Ελλάδος. ι.Δάνεια προς την γεωργίαν: Κατηγορίαι  Προς        Προς       Προς δανείων       μεμονω-   Συνεται-   ενώσεις     Γενι                    μένους      ρισμούς   Γεωρ/κών  κώς                     αγρότας                    Συν/σμών        -Καλλιεργητικά               10,5%      9,75%       9,5% -Επ’ ενεχύρων προϊόντων               11,5%    10,75%     10,5% -Μέσης και μακράς προθεσμίας: (Μετά τη σελ. 124,34) Σελ. 124,35 Τεύχος 736-Σελ. 109 Επιτόκια Τραπεζών 12.Θ.βα.2 -δι’αρδεύσεις  παρ. ζώα κ.λ.π.                                            5,5% -δια λοιπάς επενδύσεις     8,5%     8%    8% ιι.Δάνεια προς την αλιείαν: -Υπερπόντιος Αλιεία -Δια ναυπηγήσεις, μετασκευάς, επισκευάς και συμπληρώσεις πλοίων εν Ελλάδι 9% άνευ προμηθείας. -Δι’ αγοράν πλοίων υπό ελληνικήν σημαίαν 10,5% πλέον προμηθείας 1%. -Δια κεφάλαιον κινήσεως επ΄ενεχύρω αλιευμάτων 11%, πλέον προμηθείας 1%. -Μέση και Παράκτιος Αλιεία -Δια ναυπηγήσεις, μετασκευάς, επισκευάς και συμπληρώσεις πλοίων εν Ελλάδι 8% ετησίως άνευ προμηθείας. -Δι’ αγοράν πλοίων υπό ελληνικήν σημαίαν 8,5% πλεόν προμηθείας 1%. -Δια κεφάλαιον κινήσεως 9%, πλέον προμηθείας 1%. -Λοιπαί Εγκαταστάσεις και Συναφείς Εργασίαι (ψυκτικοί θάλαμοι συντηρήσεως αλιευμάτων, αυτοκίνητα μεταφοράς αλιευμάτων κλπ). -Δια μεσομακροπρόθεσμα δάνεια 8%, άνευ προμηθείας. -Δια βραχυπρόθεσμα δάνεια 11%, πλέον προμηθείας 1%. -Υδατοκαλλιέργειαι (πεστροφοκαλλιέργιαι, κυπρινοκαλλιέργειαι, οστρακοκαλλιέργειαι) -Δια μεσομακροπρόθεσμα δάνεια 8% άνευ προμηθείας. -Δια βραχυπρόθεσμα δάνεια 10%, πλέον προμηθείας 1%. ΙΙΙ.Επιτόκια ειδικών κατηγοριών χορηγήσεων των ειδικών πιστωτικών Οργανισμών μη αναφερομένων ανωτέρω (παρ. Β/Ι και ΙΙ) αυξάνονται κατά 1 εκατοστιαίαν μονάδα εν σχέσει προς το ύψος των εν λόγω επιτοκίων της 31.5.1979. Γ)ΕΠΙΤΟΚΙΟΝ ΥΠΕΡΗΜΕΡΙΑΣ Το επιτόκιον υπερημερίας καθορίζεται κατ’ ανώτατον όριον δύο μονάδες υψηλότερον του εκάστοτε ισχύοντος, δια την αντίστοιχον χορήγησιν επιτοκίου (άνευ προμηθείας) με κατώτατον όριον 15,5% ετησίως γενικώς. Εις ην περίπτωσιν το εν καθυστερήσει δάνειον είναι ηγγυημένον υπό του Δημοσίου το ήμισυ της διαφοράς μεταξύ του τόκου υπερημερίας και του τόκου ενημέρου δανεισμού περιέρχεται εις το Δημόσιον. Το ως άνω οριζόμενον κατώτατον όριον επιτοκίου υπερημερίας (15,5%) εφαρμόζεται και επί εν καθυστερήσει δανείων, των οποίων το επιτόκιον έχει ορισθεί κάτω του 13,5%. Σελ. 124,36 Τεύχος 736-Σελ.110 Ειδικώτερον το επιτόκιον υπερημερίας επί χορηγήσεων δια παγίας παραγωγικάς επενδύσεις καθορίζεται κατ’ ανώτατον όριον, πέντε μονάδας υψηλότερον του εκάστοτε ισχύοντος δια τας εν λόγω χορηγήσεις επιτοκίου. Τα ανωτέρω έχουν εφαρμογήν και επί οιασδήποτε χρηματοδοτήσεως δια την οποίαν έχει ή θέλει καθορισθή δια γενικών ή ειδικών αποφάσεων, το ισχύον επιτόκιον χορηγήσεων δια παγίας παραγωγικάς επενδύσεις. Το επιτόκιον υπερημερίας επί χορηγήσεων της Αγροτικής Τραπέζης της Ελλάδος καθορίζεται εις δύο μονάδας υψηλότερον του εκάστοτε ισχύοντος δια την αντίστοιχον χορήγησιν επιτοκίου, με κατώτατον όριον 10,5% ετησίως. Δ)ΕΦΑΡΜΟΓΗ ΕΠΙΤΟΚΙΩΝ Η ισχύς των περί επιτοκίων διατάξεων της παρούσης άρχεται από 1ης Ιουν. 1979 γενικώς και από 28 Μαΐου 1979 δια τα στεγαστικά δάνεια. Επί των υφισταμένων κατά την 31.5.79 υπολοίπων δανείων εφαρμόζονται τα επιτόκια τα προβλεπόμενα υπό των μεταξύ Τραπεζών και δανειοληπτών δανειστικών συμβάσεων, αναπροσαρμοζόμενα εις τα δια της παρούσης καθοριζόμενα επίπεδα εφ’ όσον υπάρχει σχετική πρόβλεψις εις τας δανειστικάς συμβάσεις. Η εν λόγω διάταξις δεν ισχύει προκειμένου περί των πάσης φύσεως στεγαστικών δανείων περιλαμβανομένων και των δανείων προς εισάγοντας συνάλλαγμα δια τα οποία εξακολουθούν να ισχύουν τα αρχικώς συμφωνηθέντα επιτόκια και εις ας εισέτι περιπτώσεις αι οικείαι δανειστικαί συμβάσεις περιέχουν σχετικήν δια την τοιαύτην αναπροσαρμογήν ρήτραν. Επί υφισταμένων υπολοίπων δανείων των οποίων η χορήγησις δεν προβλέπεται ήδη υπό των εν ισχύι αποφάσεων, (οικοδομικά κ.λπ.), εφαρμόζονται τα ως άνω καθοριζόμενα επιτόκια δια την οικείαν κατηγορίαν δανείων (χαμηλότοκα, υψηλότοκα κ.λπ.), εις ην υπήγοντο προηγουμένως ταύτα. Εις τας περιπτώσεις δανείων των οποίων το επιτόκιον συνδέεται με το ύψος επιτοκίου γενικής τινος κατηγορίας χρηματοδοτήσεως εφαρμόζονται τα δια την εν λόγω γενικήν κατηγορίαν καθοριζόμενα ως άνω νέα επιτόκια. Η παρούσα απόφασις δέον όπως τύχη της εγκρίσεως του Υπουργικού Συμβουλίου, συμφώνως προς την παρ. 3 του άρθρ. 2 του Ν.Δ. 588/48 «περί ελέγχου της πίστεως» ως αύτη αντικατεστάθη υπό της παρ. 2 του άρθρ. 4 του Νόμ. 128/1975, δημοσιευθήσεται δε εις την Εφημερίδα της Κυβερνήσεως (Τεύχος Α΄) συμφώνως τω άρθρ. 6 του Ν.Δ. 588/48 και τω άρθρ. 12 του Α.Ν. 1665/1951». 12.Θ.βα.2 Επιτόκια Τραπεζών